**Stredisko Evanjelickej DIAKONIE, Diakonické centrum Sučany**

Partizánska 579/25, 038 52 Sučany

IČO: 37907409, DIČ: 2021970984

Tel.: 043/424 19 00, mobil: 0918 616 092

e-mail: riaditel@sedsucany.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za II. štvrťrok 2021 SED Sučany**

1. **Konferencie, školenia, kurzy, odborné semináre**

***12. 05. 2021*** – Webinár s PhDr. Máriou Košútovou na tému: Zmluvy o poskytovaní sociálnej služby, určenie úhrad a platenie úhrady inou osobou.

***27. 05. 2021*** – Online konferencia APSS na tému: Post – covidové a systémové zmeny v sociálnych službách.

***03. 06. 2021*** – Webinár s RNDr. Ing. Marcelou Dobešovou na tému: Špecifiká účtovania v ZSS. Ako urobiť výročnú správu a ako vyrátať EON.

**2. Pracovné porady pre zamestnancov a klientov**

*Porada so zamestnancami:*

***01. 06. 2021*** – predmetom pracovnej porady boli nasledovné informácie:

Inštrukcie riaditeľky:

– informovanie zamestnancov o novom vnútornom predpise - Plán uvoľňovania opatrení v SED Sučany počas mimoriadnej situácie v súvislosti s ochorením COVID – 19:

* návštevy musia byť vopred ohlásené, realizácia v čase od 13.30 – 16.30 hod.,
* povolenie na vstup – test na COVID – 19 (PCR test alebo antigénový test) nie starší ako 24 hodín (platí aj pre zaočkovaného príbuzného).
* návšteva bude prebiehať vo vyhradenom priestore za prísnych protiepidemiologických opatrení,
* dĺžka návštevy: interiér - 15 minút, exteriér - 20 minút
* návšteva na izbe prijímateľa nie je povolená, výnimkou je len prijímateľ v terminálnom štádiu. Návšteva používa po celý čas respirátor FFP2, jednorazový plášť (zabezpečí si návšteva) a jednorazové rukavice (zabezpečí si návšteva).

– testovanie klientov a zamestnancov v pravidelnom intervale, každé dva týždne (v prípade potreby častejšie).

Inštrukcie hlavnej sestry:

* neporiadok na izbách klientov (izby klientov budú rozdelené podľa kľúčových pracovníkov a tí budú zodpovední za udržiavanie poriadku),
* dodržiavať kúpanie klientov (po kúpaní premastiť kožu) podľa rozpisu, nezabúdať na polohovanie a vysádzanie (pri vysádzaní a polohovaní natierať mentolom),
* klient so zavedeným katétrom – sáčky sa vymieňajú 1x týždenne pri kúpaní a pri odchode na hospitalizáciu alebo na vyšetrenie,
* ihla na inzulínovom pere sa mení v utorok a vo štvrtok, pri výmene inzulínu a pri poškodení ihly,
* kniha hlásení – podpis a dátum pri preberaní a odovzdaní služby.

Na záver sa riaditeľka poďakovala prítomným za účasť.

*Porada s klientmi:*

***01. 06. 2021*** – predmetom porady s klientmi SED Sučany boli nasledovné informácie:

* informovanie klientov o pláne uvoľňovania opatrení v SED Sučany počas mimoriadnej situácie v súvislosti s ochorením COVID – 19, predovšetkým, že návštevy musia byť vopred ohlásené a ich realizácia prebieha v čase od 13.30 – 16.30 hod.

**3. Duchovná práca pre zamestnancov a klientov**

*Duchovné služby*

Začiatkom druhého štvrťroka platil zákaz návštev, duchovné potreby boli uspokojované distribúciou kázní a prostredníctvom sledovania bohoslužobných podujatí na internetovej databáze videí – youtube. V mesiaci jún sa konali služby Božie s Večerou Pánovou už za účasti zborového brata farára.

**4. Prezentácia**

 Uverejnená inzercia v denníku MY Sever o ponúkaných službách SED Sučany.

**5. Vzdelávanie**

**6. Realizované projekty na získavanie finančných prostriedkov**

**7. Peňažný dar**

Spoločnosť Essity Slovakia s.r.o darovala SED Sučany 1.400,00 EUR.

**8.** **Počet personálu:**

HPP 31 osôb

DVP 5 osôb

DBPŠ 1 osoba

Spolu: 37 osôb

Noví zamestnanci:

- Miroslav Ďanovský, opatrovateľ – od 24.05.2021 (HPP)

- Martina Jesenská, opatrovateľ – od 06.04.2021 (HPP)

- Františka Huberová, zdravotná sestra – od 03.05.2021 (DVP)

Skončený pracovný pomer:

- Dana Križáková, opatrovateľ – do 14.04.2021 (HPP)

- Martina Jesenská, opatrovateľ – od 06.04.2021 (HPP)

- Janka Labášová, Bc., zdravotná sestra – do 30.04.2021 (HPP)

- Mária Majdová, Mgr., hlavná sestra – do 31.05.2021 (HPP)

- Božena Tlachačová, opatrovateľ – do 30.04.2021 (HPP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Žófia Kuchárová | 1943 | 12.04.2021 |
| Bernardína Bubelková | 1943 | 21.05.2021 |
| Sidonia Čechová | 1947 | 25.05.2021 |
| Mária Barbierová | 1939 | 02.06.2021 |
| Ladislav Taraba | 1930 | 21.06.2021 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Júlia Mydlárová | 1941 | 11.05.2021 |
| Anton Gajna | 1952 | 14.05.2021 |
| Darina Kostrová, Ing. | 1933 | 15.05.2021 |
| Žófia Kuchárová | 1943 | 20.05.2021 |
| Margita Bellová | 1928 | 20.05.2021 |
| Anna Holigová | 1925 | 20.05.2021 |
| Magda Kleinová | 1941 | 22.05.2021 |
| Zuzana Vojtová | 1931 | 31.05.2021 |
| Mária Hanuščinová | 1936 | 09.06.2021 |
| Otília Mrdútová | 1935 | 23.06.2021 |
| Irena Ďjubeková | 1932 | 29.06.2021 |

*Počet klientov*:

Ženy ZpS: 11 Muži ZpS: 9

Ženy DSS: 2 Muži DSS: 1

Ženy špecializované zariadenie: 14 Muži špecializované zariadenie: 5

Samoplatiteľ: 0

Spolu klientov: 42

**9. Starostlivosť o budovu, ostatné práce**

* bežná údržba budovy (výmena vodovodných batérii, oprava poškodených miest, maľovanie izieb klientov a spoločných priestorov v budove),
* dezinfekcia invalidných vozíkov a ostatných zdravotných pomôcok,
* revízia plynových kotlov a tlakových nádob,
* servis a revízia výťahov,
* servis dezosterov,
* deratizácia a dezinsekcia budovy,
* čistenie okolia budovy.

**10. Akcie**

MÁJ, LÁSKY ČAS

Počas mesiaca máj boli srdcia našich seniorov potešené ručne vyrobenou originálnou pohľadnicou s drobným darčekom, pretože sme sa ako zariadenie zapojili do výzvy – „Máj, lásky čas – Koľko lásky je vo Vašom srdci?“ Prišlo nám veľa krásnych pohľadníc a tiež drobných žiackych výtvorov, ktoré potešili srdcia seniorov. Ďakujeme preto všetkým anonymným dobrým ľuďom, ktorí sa do tejto novej výzvy zapojili. Naše poďakovanie však patrí aj konkrétnym ľuďom – pani Ľubici Demkovej z Liptovskej Teplej, žiakom Základnej školy Andreja Hlinku, Ružomberok – Černová ako aj žiakom Základnej školy Slovenského národného povstania v Sučanoch, ktoré je nám najbližšie. Ďakujeme, že Vám život seniorov nie je ľahostajný a máte pre nich otvorené svoje srdce.

**11. Práca s klientom**

V období mesiacov kedy jar pomaly prechádza do leta sa opäť obnovili zaužívané zvyklosti aj pri práci s klientom, najmä v skupinkách, ktoré v prechádzajúcich mesiacoch fungovali iným spôsobom. Napriek tomu, že to všetko nebolo ľahké, niektorí spomedzi klientov sa naučili znovu samostatnosti a dôvere v samých seba. Snažili sme sa, aby klient cítil dôveru a nadobudol pocit, že je užitočný aj napriek obmedzeniam, ktoré majú. Mysleli sme na to aj pri vypracovávaní a prehodnocovaní individuálnych plánov, v ktorých sme tiež naďalej pokračovali.

Raz do týždňa sme dôraz kládli na rozvoj kognitívnych funkcií mozgu prostredníctvom kognitívnej rehabilitácie. Pracovali sme pomocou pracovných listov zameraných na rôzne témy, čím sme si s klientmi precvičovali ich slovnú zásobu a snažili sa spomenúť na informácie, ktoré sú uložené v ich dlhodobej pamäti. Pri týchto stretnutiach sme uprednostňovali prevažne písomnú formu.

V nepriaznivom počasí sme rozvíjali jemnú motoriku, koncentráciu, fantáziu a trpezlivosť pri práci kreatívnym tvorením využívajúc pracovné činnosti. Okrem iných aktivít, ktoré klienti už poznajú a obľubujú sme tiež maľovali na ušité vrecúška, ktoré sme potom plnili voňavou levanduľou. Drobnými ozdobami a obrázkami sme si zas vyzdobili priestory nášho zariadenia.

Klienti boli účastní aj na reminiscenčných stretnutiach, ktoré boli zamerané na veľkonočné zvyky a tiež tanec. Práca so spomienkami pomáha klientom udržať ich schopnosti, uznať a potvrdiť zachované spomienky. Často sú to stretnutia, ktoré sa vyznačujú spontánnosťou a obohacujú všetkých zúčastnených.

Počas pekných dní sme v dopoludňajších i odpoludňajších hodinách spoločne oddychovali a čerpali silu v príjemnom prostredí a chládku, ktorý poskytovali koruny stromov

 alebo v zátiší pred vchodom do budovy zariadenia. Prebiehala tiež pohybová aktivizácia niektorých klientov, ktorá im pomáha posilňovať nezávislosť, zvyšovať alebo aspoň udržiavať fyzickú zdatnosť a tým pozitívne ovplyvňovať kvalitu ich života v našom zariadení.

 Niektorým klientom sme tiež priebežne nakupovali želaný tovar, tak ako sme boli zvyknutý v predchádzajúcom období.

 **12. Výsledky hospodárenia**

|  |  |
| --- | --- |
| Stav na jednotlivých účtoch | 193.388,11 EUR |
| Stav pokladne k 30. 06. 2021 | 8.779,50 EUR |
| *Príjmy:* |
| Príspevok za služby na základe zmluvy | 70.503,56 EUR |
| Nájomné za nebytové priestory |  6.448,96 EUR |
| Príspevky od VÚC | 36.965,16 EUR |
| Príspevky od MPSVaR |  89.017,44 EUR |
| *Výdavky:*  |
| mzdy |  86.967,30 EUR |
| príspevok zamestnávateľa DDS |  199,20 EUR |
| odvody |  29.412,89 EUR |
| SF |  445,26 EUR |

**13. Plány do budúcnosti**

* kvalitné poskytovanie sociálnej služby v prostredí, ktoré čo najviac podporuje sebestačnosť a autonómiu klientov,
* udržiavanie kvalitných vzťahov medzi SED Sučany a Ústredím ED, MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.
* podporovať a implementovať proces zavádzania podmienok kvality poskytovania sociálnej služby prostredníctvom vzdelávania odborných zamestnancov,
* navýšenie počtu zamestnancov o inštruktora sociálnej rehabilitácie,
* príprava nevyužitých priestorov budovy (vypratanie, udržiavacie práce, vypracovanie projektov...) na realizáciu vybudovania priestorov pre personál - šatne, sprchy, sklad materiálu, kancelárske miestnosti,
* vybudovanie oddychovej zóny pre klientov na východnej strane objektu.

V Sučanoch dňa 20. 07. 2021

 ……………………………………………….

 Mgr. Denisa Dučová

 štatutárny zástupca SED Sučany